**Az idén ismét megrendezzük a már hagyománynak számító nyelvi napot, ezúttal „Magyarok a világ körül” címmel.**

**Hogyan vehetsz részt a programokon?**

**Plakátkészítés**

* Készíts plakátot a rendezvény népszerűsítésére!
* A plakátot bármelyik, az iskolában tanított idegennyelven elkészítheted.
* A plakátnak tartalmaznia kell a dátumot és időpontot és helyszínt és a program címét
* Díszítheted a plakátot bármilyen technikával.

**Műfordítói pályázat**

* Válaszd ki, hogy az iskola honlapján és Facebook oldalán közzétett novellát vagy verset szeretnéd-e lefordítani! (Tóth Krisztina: Kánikula című novellája és Idegen test című verse közül választhatsz!)
* Döntsd el, hogy melyik, általad tanult nyelvre (angol, francia, német, orosz, spanyol) szeretnéd lefordítani!
* A fordításhoz szótárat használhatsz, de természetesen önálló munkát várunk.
* Az elkészült műfordításokat küldd el e-mailben a findyourwaytozrinyi@gmail.com e-mail címre ***november 7-én éjfélig.***
* Munkádat a nyelvi minőség, szöveghűség és stílus szempontjainak figyelembevételével fogjuk értékelni.
* A legjobb pályamunkákért járó díjakat a skótdudás előadása után adjuk át.

**Minielőadások (előadóként)**

* Válassz 1-3, a választott nyelvterületen (angol, francia, német, orosz, spanyol) élő, magyar személyt, aki(k) valamilyen területen (pl. tudomány, művészet, sport, üzlet stb.) sikeres lett(ek)
* Készíts egy kb. 7-8 perces minielőadást lehetőleg idegen nyelven (kezdő nyelveseknek lehet magyarul is). Dolgozhatsz egyedül vagy párban.
* Készíts egy rövid kvízt a kiselőadásodhoz, amit az előadás után fognak megoldani a résztvevők

**Minielőadások (hallgatóként)**

* Regisztrálj a kiválasztott 8:20-as és 9:15-ös előadásokra! (A regisztrációnál vedd figyelembe az előadások nyelvét!)
* Hallgasd meg a kiválasztott előadásokat, és oldd meg a hozzájuk tartozó játékos kvíz feladatokat!

**Gasztrofesztivál**

* Hozz egy ételt, ami valamelyik nyelvterület jellegzetes étele
* Kóstoltasd meg másokkal, és te magad is kóstold meg a különböző népek ételeit.
* Lehetőleg hozz magaddal tányért, poharat és evőeszközt (NEM eldobhatót!), hogy a lehető legkevesebb hulladék keletkezzen!